આ ફિલ્મ પર લગભગ ‘વિકી ડોનર’ની ટીમ જ કામ કરી રહી છે. આ ફિલ્મમાં આગરાના ગાઇડની વાર્તા છે જે સુપરસ્ટાર બની જાય છે. આ સિવાય તાજેતરમાં હું આઇફા અવૉર્ડ્સના સંચાલન માટે પણ ગયો હતો જ્યાં બહુ જ મજા આવી હતી. આ સિવાય હું ટૂંક સમયમાં રોહન સિપ્પીની ફિલ્મનું શૂટિંગ શરૂ કરવાનો છું. હું જ્યારે વિડિયો જૉકી (વીજે) હતો ત્યારે મારી આ ફિલ્મમાં મહેમાન કલાકારનો રોલ ભજવનાર અભિષેક બચ્ચન તેમ જ ડિરેક્ટર રોહન સિપ્પીનો મેં ઇન્ટરવ્યુ કર્યો હતો. જોકે હું આ ફિલ્મ વિશે અત્યારે વધારે માહિતી આપી શકું એમ નથી.